'Lekkergoed-rye' by Woolies verwyder | Maroela Media
Raphaella Frame-Tolmie, woordvoerder van Woolworths, het in 'n verklaring gesê die kettingwinkel het besluit om alle lekkers en sjokolade van sy betaalpunt-rye te verwyder. "[Hierdie besluit] reflekteer ons toewyding om alternatiewe keuses vir kinders en ouers te gee," het Frame-Tolmie gesê.
Sy het gesê dit is nog 'n stap van talle wat oor die afgelope tien jaar geneem is om gesonder keuses aan klante te bied. "Deur die loop van 2007 en 2008 het Woolworths die ekwivalent van 20 miljoen teelepels suiker – ongeveer 79 ton – uit ons 100% sappe en vrugtenektar verwyder en die suiker in ons joghurt-reeks met 15% verminder. Ons het ook geleidelik die soutinhoud van ons eie-handelsmerk produkte verminder, wat tot 'n dramatiese vermindering van 35,2 ton sout gelei het. Dit sluit brode, ontbytpappe en deli-vleise in, asook biltong, kaas, boerewors, vis en sommige peuselhappies."
Woolworths het gesê hy sal voortgaan om deur paneelbesprekings en fokusgroepe met klante te praat om te bepaal watter alternatiewe opsies hulle graag in die betaalpunt-rye wil sien.
Die implementering van die nuwe betaalpunt-rye produkte sal in alle nuwe Woolworths-winkels en groot-formaatwinkels begin, het Frame-Tolmie gesê.
Dankie Tog, nou hoef ek nie meer sjokolade te koop terwyl ek wag in 'n ry nie. Dankie Woolworths!!
Sal maar die sweeties onthou VOOR ek in die ry gaan staan :-)
Ek is verheug daaroor, dit sal ook vir mense wat op dieet is, n hulp wees om nie in versoeking te kom nie.
Uitstekende besluit Woolies! Dis gans te veel van 'n verleiding en al kan ek myself inhou, as ek by die betaalpunt kom het manlief skelmpies goed ingelaai!